Σας θυμίζουμε να δέσετε καλά τις ζώνες σας…
Είναι απίστευτο, αν το σκεφτείς. Από το 1971 ως το 2021, 50 χρόνια μετά,
ο κόσμος ακόμα ψάχνει τον Κούπερ.
Αυτοί οι τύποι, αν μπεις και δεις τους ιστοτόπους,
διαρκώς αλλάζουν θεωρίες και υπόπτους,
ακόμα και σήμερα.
Ας το παραδεχτούμε. Έχουμε έναν θρύλο 50 ετών.
Κανείς δεν ξέρει τι συνέβη πραγματικά. Είναι μεταδοτικό.
Και ο κόσμος συνεχίζει να έχει τον ζήλο
χωρίς στην ουσία να έχει τις πληροφορίες.
Όλοι το παρακολουθήσαμε τόσα χρόνια.
Και τώρα το FBI τα παρατάει.
Υπάρχουν πολλά μυστήρια στον κόσμο, σίγουρα,
και τώρα θα προστεθεί κι αυτό.
Δημιουργούν περιεχόμενο για τον Κούπερ 50 χρόνια μετά.
Αν σε ρουφήξει αυτό, δεν ξεφεύγεις.
Δεν υπάρχει τέλος, ικανοποίηση. Δεν μαθαίνεις την ιστορία.
Ξέρουμε μόνο την ιστορία στο αεροπλάνο.
Τίποτα πριν απ' αυτό και τίποτα έπειτα απ' αυτό.
Αυτό, πιστεύω, είναι που κρατάει πολλούς ανθρώπους μέσα στη δίνη.
Ποιος ξέρει πότε και πού θα εμφανιστεί άλλο κομμάτι του παζλ;
ΝΤ. ΜΠ. Κ.
ΕΠΕΙΣΟΔΙΟ ΤΕΤΑΡΤΟ: ΚΟΥΠΕΡΛΑΝΤ
ΒΑΝΚΟΥΒΕΡ, ΟΥΑΣΙΓΚΤΟΝ ΝΟΕΜΒΡΙΟΣ 2021
ΚΟΥΠΕΡΚΟΝ, ΣΑΒΒΑΤΟ ΚΑΙ ΚΥΡΙΑΚΗ
Καλώς ορίσατε στο ΚούπερΚον.
Άρχισα να κάνω τα ΚούπερΚον σε ετήσια βάση το 2018.
Ο Κούπερ είναι μέρος της παράδοσης, του μύθου, εδώ στα βορειοδυτικά,
μαζί με τον Μεγαλοπόδαρο και τα UFO.
Είναι κουλ, άρα, να τον κάνεις φεστιβάλ.
Θέλετε να μπείτε; Ελάτε.
Το ΚούπερΚον είναι βασικά μια μάζωξη της φυλής.
Είμαι ιδιοκτήτης-διαχειριστής της Northwest Escape Experience,
έχω ένα δωμάτιο διαφυγής Κούπερ.
Εγώ μπήκα σ' αυτό το παιχνίδι χάρη στη σελίδα της Βικιπαίδειας.
Είμαι ιστορικός και μελετώ την υπόθεση Κούπερ
από επτά, οκτώ χρονών.
Η μητέρα μου ήταν στο αεροδρόμιο, πήγαινε να δει τον μελλοντικό πατέρα μου,
όταν έγινε η αεροπειρατεία. Το αεροπλάνο καθυστέρησε.
Παραλίγο να μ' εμποδίσει να υπάρξω.
Είναι κάτι το μοναδικό να είμαι εδώ ο ίδιος.
Να κλείνω το λάπτοπ
και να έρχομαι σε άμεση επαφή και επικοινωνία με τον κόσμο.
Γίνεσαι οικογένεια επειδή
όλοι πάσχετε από την ίδια αρρώστια,
την αδυναμία επίλυσης της υπόθεσης.
Έχουμε τον δήμαρχο του Κούπερβιλ αυτοπροσώπως,
τον άνθρωπο πίσω από το The Mountain News.
Θα τον συνοδεύσει ο ωραίος οικοδεσπότης της εκδήλωσης.
Οι καλοί μου φίλοι Μπρους Σμιθ και Έρικ Γιούλις.
Ήταν απλώς κάποιος που ήθελε να βγάλει λεφτά;
Ήθελε μεροκάματο; Ή υπήρχε κάτι άλλο;
Ερχόμενος εδώ, μιλάς με κόσμο που ξέρει την υπόθεση,
που ζούσε εκείνη την εποχή.
Ξέρω όλους τους μεγάλους. Μόλις μπήκαν, έπαθα πλάκα.
Ο Μπιλ Μίτσελ κάθεται εκεί. Ήταν στο αεροπλάνο,
στο 1,5 μέτρο από τον Κούπερ, πριν από 50 χρόνια.
Αν περιμένουν από μένα ν' αναγνωρίσω τον Ντ. Μπ. Κούπερ,
ας έρθει κι εδώ.
Γίνονται συζητήσεις για τυχαία περίεργα πράγματα
που θα ενδιέφεραν μόνο ανθρώπους στην υπόθεση.
Μόλις βρούμε τις γόπες,
τις βάζουμε σε ηλεκτρονικό μικροσκόπιο.
Αυτό είναι το ηλεκτρονικό μικροσκόπιο σάρωσης, αντίκα του 1985,
που μου ανήκει προσωπικά.
Δεν έχουν πολλοί στη χώρα δικό τους ηλεκτρονικό μικροσκόπιο.
Είμαι από τους εκκεντρικούς.
-Είναι λίγο σπασίκλες. -Ναι.
Τα τελευταία 50 χρόνια, γράφτηκαν πάνω από 40 βιβλία για το θέμα αυτό,
αλλά η υπόθεση παραμένη άλυτη.
Ο Ρόμπερτ Ράκστρο ίσως είναι από τους κορυφαίους υπόπτους μου.
Αγαπημένη ύποπτη, η Μπάρμπαρα.
Ο Γουίλιαμ Σμιθ, αλλά θα μπορούσαν κι άλλοι ύποπτοι.
Θείος μου ήταν ο Λιν Ντόιλ Κούπερ,
ο μόνος ύποπτος που απάλλαξε ποτέ το FBI.
Θα με σταυρώσετε αν πω ότι αγαπημένος μου είναι ο Λόκι;
Μη σας το χαλάσω, παιδιά, αλλά ο Ντ. Μπ. Κούπερ είναι νεκρός.
Αν ζει, είναι 95 χρονών.
Κάπνισε πολλά τσιγάρα, δεν ζει.
Θα πούμε κι άλλα γι' αυτό τις επόμενες ημέρες…
Η υπόθεση έχει πιο πολύ ζουμί απ' όσο φαντάζεστε.
Η δίνη Κούπερ υπάρχει.
Ξέρεις τη θεωρία του κόμικ Νταν Κούπερ;
-Ναι. -Πες μας.
Σίγουρα μ' ενδιαφέρει η θεωρία του κόμικ Νταν Κούπερ.
ΝΤΑΝ ΚΟΥΠΕΡ
Ο Νταν Κούπερ, ο ήρωας του κόμικ,
ήταν πιλότος δοκιμών της Πολεμικής Αεροπορίας Καναδά,
είχε πολλές περιπέτειες και έκανε πολλές πτώσεις.
Αν δεις τα εξώφυλλα ή τα ξεφυλλίσεις,
είναι σαν να πήρε ο Ντ. Μπ. Κούπερ τον χαρακτήρα
και να τον ζωντάνεψε.
Οι Περιπέτειες του Νταν Κούπερ ήταν έργο του Άλμπερτ Γουάινμπεργκ,
Βέλγου καλλιτέχνη που δούλευε υπό τον θρυλικό Ερζέ,
δημιουργό του Τεντέν.
Ήταν γραμμένο στα γαλλικά,
ήταν πολύ δημοφιλές σε Βέλγιο, Γαλλία και γαλλικό Καναδά
στα '60 και τα '70,
και άγνωστο σε αγγλόφωνες περιοχές.
Στο κόμικ, αρκετές ιστορίες είχαν ομοιότητες με την αεροπειρατεία.
Υπήρχε ένα εισιτήριο στο όνομα Κούπερ,
ένα 727,
η ιστορία αφορούσε αεροπειρατείες έξω από το Σιάτλ
και τα ρούχα ήταν παρόμοια.
Μαύρη γραβάτα, σκούρο κοστούμι κι ένας χαρτοφύλακας.
Όταν έγινε η αεροπειρατεία, στον γαλλικό Καναδά
επικρατούσε παράνοια κι ο κόσμος ξεσηκωνόταν.
Είναι σημαντικό να διατηρηθεί ο νόμος και η τάξη,
και εννοώ παντού.
Και σ' αυτό το περιβάλλον,
ο Κούπερ ήταν ήρωας.
Ο Νταν Κούπερ ήταν δικός μας.
Ήταν Καναδός.
Και στα '60 και τα '70, η αεροπλοΐα ήταν στα πάνω της.
Αυτός ο χαρακτήρας πετούσε το πιο σύγχρονο τζετ,
παρουσίαζε κάθε λογής αεροσκάφος στους αναγνώστες του κόμικ
και έδινε σε όλα τα Καναδόπουλα που διάβαζαν γαλλικά
τον ιδανικό ήρωα που πετάει τζετ.
Σε ποιον μικρό δεν αρέσει να πετάει τζετ;
Όλοι θέλουμε να γίνουμε πιλότοι μαχητικού.
Δεν ξεκινάει με τον Τομ Κρουζ και το Τοπ Γκαν.
Νιώθω την ανάγκη…
ΤΟΠ ΓΚΑΝ 1986
-Ανάγκη για ταχύτητα. -Για ταχύτητα.
Το διάβασα στην εφηβεία μου.
Με γοήτευσε η φαντασία
στις ιστορίες του Νταν Κούπερ.
Πετούσες στην Υεμένη.
Πήγαινες στη ζούγκλα της Κολομβίας.
Ανακάλυπτες τον Καναδά.
Ήταν πανέμορφο.
Ο Άλμπερτ Γουάινμπεργκ εξέδωσε 41 τεύχη, τεράστιος αριθμός.
Υπήρχε ένα τεύχος που παρουσιαζόταν ως πιθανός συνδετικός κρίκος
ανάμεσα στις ιστορίες του κόμικ και το θέμα της αεροπειρατείας.
Αυτό είναι.
Οι τεχνικές ίσως μοιάζουν ανάμεσα στο συγκεκριμένο τεύχος
και τον τρόπο που απέδρασε ο Κούπερ από το αεροπλάνο.
Γνώρισα τον Άλμπερτ Γουάινμπεργκ στη βάση της Αεροπορίας.
Πάντα ερχόταν στις καναδικές βάσεις αναζητώντας νέο υλικό.
Το πρώτο ταξίδι του στον Καναδά ήταν το 1966
στη βάση της Πολεμικής Αεροπορίας στο Πορτάζ λα Πρερί.
Του έστρωσαν κόκκινο χαλί,
επειδή με τα κόμικ του βοήθησε να στρατολογηθεί κόσμος.
Άρα, είχε απεριόριστη πρόσβαση στη βάση.
Έβγαζε φωτογραφίες, πολλές φωτογραφίες
των κτιρίων, των αεροπλάνων, του κόσμου.
Έλεγε "Αυτός μοιάζει με πιλότο μαχητικού".
Και τον έβαζε στα κόμικ του.
Όταν πρωτοείδα το τεύχος και έριξα μια ματιά στα σκίτσα του,
μου έγινε ξεκάθαρο ότι υπήρχε σχέση
ανάμεσα στην τόλμη
του ήρωα πιλότου που πηδούσε από αεροπλάνα
και του άρεσε να πετάει
και ίσως τη φιλοδοξία ενός ανθρώπου με τάση για εκδίκηση,
κάποιου που ήθελε να φέρει σε πέρας κάτι αδύνατο.
Ο Άλμπερτ Γουάινμπεργκ μου είπε
ότι μετά την αεροπειρατεία, όχι εβδομάδες, ημέρες μετά,
οι πηγές του στην Αεροπορία τον κάλεσαν
και είπαν "Είναι ένας από μας. Ο τύπος είναι ένας από μας".
ΟΜΑΔΑ ΥΠΟ ΤΟ FBI ΒΡΙΣΚΕΙ ΣΥΝΔΕΣΗ ΜΕ ΤΗ ΓΝΩΣΤΗ ΑΕΡΟΠΕΙΡΑΤΕΙΑ ΤΩΝ '70
Ο Άλμπερτ Γουάινμπεργκ δεν ήθελε ο ήρωάς του
να συνδεθεί με αεροπειρατή.
Και κάθε φορά που τον ρωτούσε κάποιος δημοσιογράφος γι' αυτό,
τον απωθούσε.
Ο Νταν Κούπερ είναι ο ιππότης με την αστραφτερή πανοπλία στο κόμικ.
Αυτός που έκανε την αεροπειρατεία ήθελε άραγε να μας στείλει μήνυμα;
Ή μήπως ο αεροπειρατής δεν είχε ιδέα
ότι ο πιλότος μαχητικού ενός διάσημου γαλλοκαναδικού κόμικ
χρησιμοποιούσε κι εκείνος το ίδιο όνομα;
Ποιος ξέρει;
Αν έμπαινα και λήστευα ένα τρένο
με το ψευδώνυμο Τόνι Χοκ και διέφευγα με σκέιτμπορντ,
θα θεωρούσατε ότι επέλεξα το ψευδώνυμο συμπτωματικά; Εγώ όχι!
Θέλω να πω, ο σύνδεσμος
είναι για μένα πολύ προφανής.
Και είναι συναρπαστικό,
άρα θέλω να υπάρχει η οπτική του κόμικ.
Τη δεκαετία του '50, η Πολεμική Αεροπορία του Καναδά ήταν στην ακμή της.
Από τη δεκαετία του '60 και μετά, συρρικνώθηκε.
Είδε να υποβαθμίζεται ο ρόλος της.
Το 1965, η Πολεμική Αεροπορία αποφάσισε να διώξει 500 πιλότους,
έμπειρους πιλότους, και πλήρωμα,
κι αυτό συνεχίστηκε στις αρχές της δεκαετίας του '70.
Κόσμος αναγκαζόταν να φύγει και πικραινόταν πολύ.
Δεν υπήρχε μεταβατικό πρόγραμμα τότε
για όσους έφευγαν. Ήταν μόνοι τους.
Αυτός θ' αποφασίσει τι θα κάνει στη νέα του ζωή.
Ίσως γίνει Ρομπέν των Δασών των αεροπειρατειών,
ίσως κλέψει χιλιάδες δολάρια, που θα είναι η σύνταξή του.
Ίσως ήταν μέλος του πληρώματος εδάφους, τεχνικός του στρατού.
Ιδίως εξαιτίας των όσων ανακαλύφθηκαν για τη γραβάτα του.
Το παλιό κλιπ από το JCPenney
λέγεται ότι είναι γεμάτο τεκμήρια.
Όταν προσγειώθηκε το αεροπλάνο στο Ρίνο,
υπήρχε μια λεπτή μαύρη κουμπωτή γραβάτα
πιασμένη με ένα κλιπ από φίλντισι,
που είχε μείνει στο αεροπλάνο.
Μια γραβάτα συσσωρεύει όλα τα σωματίδια
απ' όπου έχεις βρεθεί.
Μπορέσαμε λοιπόν να πάρουμε κολλώδη δείγματα από τη γραβάτα
και να δούμε τα σωματίδια.
Το πιο αξιοσημείωτο ήταν το τιτάνιο.
Όχι όπως αυτό στη λευκή μπογιά. Ήταν διοξείδιο του τιτανίου, έχει οξυγόνο.
Ήταν καθαρό μέταλλο τιτάνιο,
και μάλιστα έμοιαζε με ελατήριο πολλαπλών ελασμάτων
στο μέγεθος αιμοσφαιρίου.
Βρήκαμε και δεύτερο σωματίδιο τιτανίου
με ένα κομμάτι ανοξείδωτο ατσάλι μέσα.
Αυτά τα δύο σωματίδια ήταν πολύ σπάνια το 1971.
Πώς στο καλό βρέθηκε τιτάνιο εμπορικού βαθμού καθαρότητας
και στοιχεία σπάνιων γαιών πάνω στη γραβάτα του;
Μόνο δύο βιομηχανίες το χρησιμοποιούσαν το 1971.
Η αεροδιαστημική και η χημική βιομηχανία.
Παίρνεις λοιπόν μια ιδέα για το πού ήταν ίσως ο Κούπερ,
σε τι κύκλους κινούνταν.
Το άλλο ενδιαφέρον σχετικά με το τιτάνιο
είναι ότι ήταν εμπορικού βαθμού καθαρό.
Δεν ήταν κράμα τιτανίου,
που το έβλεπες κυρίως στον κλάδο αεροδιαστημικής.
Νομίζω ότι είναι μια πολύ ισχυρή ένδειξη ότι ο Κούπερ ερχόταν από την Boeing,
επειδή εκεί υπήρχαν τμήματα έρευνας και ανάπτυξης και άλλα,
που χρησιμοποιούσαν και πειραματίζονταν με εμπορικά καθαρό τιτάνιο.
Έγιναν πολλές εικασίες για την Boeing.
Αλλά είναι και η Canadair στο Μόντρεαλ.
Είχαν την τεχνογνωσία να δουλεύουν με τιτάνιο
και το χρησιμοποίησαν σε δύο εκπαιδευτικά σκάφη.
Το CT-133 Silver Star
και το CT-114 Tutor.
ΣΝΟΟΥΜΠΕΡΝΤΣ
Μπορούμε λοιπόν να συμπεράνουμε
ότι αν ήταν πλήρωμα εδάφους που δούλευε με τέτοιου τύπου σκάφη,
θα ήταν σε άμεση επαφή με το τιτάνιο.
Είναι πολύ πιθανό να γνώρισε τον κύριο Γουάινμπεργκ αυτοπροσώπως,
ίσως ερωτεύτηκε τα σκίτσα του κόμικ
και αποφάσισε να υιοθετήσει το όνομα αργότερα,
όταν έκανε την αεροπειρατεία στις ΗΠΑ.
Είναι ενδιαφέρουσα υπόθεση.
Εκείνη την εποχή,
κανείς δεν μιλούσε πολύ για συσκότιση,
για εξαπάτηση και οφθαλμαπάτες.
Έχει εκεί το FBI
με τα ψήγματα τιτανίου από τη γραβάτα του,
και ίσως να μην είναι καν δική του γραβάτα. Δεν ξέρουμε.
Ίσως δεν φοράει γραβάτα.
Ίσως αυτό επεδίωκε ο Ντ. Μπ. Κούπερ.
Υπάρχει ακόμα πολύ μυστήριο σ' αυτήν την ιστορία.
Στην αρχή της υπόθεσης Ντ. Μπ. Κούπερ,
το FBI πήγε στην Πολεμική Αεροπορία Καναδά
και ζήτησε να κάνει έρευνα
στις καναδικές βάσεις.
Αλλά στον Ψυχρό Πόλεμο
κανείς δεν το ήθελε αυτό.
Γύρω στο 1959 και καθ' όλη τη δεκαετία του '70,
οι σχέσεις μεταξύ Καναδά και ΗΠΑ ήταν διαταραγμένες.
Η ζωή δίπλα σας είναι
σαν να κοιμάσαι με ελέφαντα.
Όσο φιλικό ή και ψύχραιμο είναι το θηρίο,
κάτι παθαίνεις όποτε τινάζεται και γρυλίζει.
Αρχίζαμε να διαχωρίζουμε τη θέση μας, να αποστασιοποιούμαστε
από μια βορειοαμερικανική αμυντική δομή
που πολλοί Καναδοί ένιωθαν ότι ελεγχόταν από τους Αμερικανούς.
Θέλαμε να ανακτήσουμε την ανεξαρτησία μας.
Αν λοιπόν το 1971
το FBI ρωτούσε τις καναδικές Δυνάμεις
"Να τσεκάρουμε κάποιους που μπορεί να έκαναν την αεροπειρατεία;"
είναι πολύ πιθανό οι Καναδοί να έλεγαν "Όχι.
Δεν θα σας επιτρέψουμε να ερευνήσετε επί καναδικού εδάφους
ή και να έχετε πρόσβαση σε καναδικά στρατιωτικά αρχεία".
Πιθανότατα οι δύο κυβερνήσεις δεν συνεργάστηκαν
στην υπόθεση Νταν Κούπερ.
Πολλά στοιχεία οδηγούν στον Καναδά
και δεν έχουν εξεταστεί σωστά ποτέ.
Τη νύχτα της αεροπειρατείας, ο Κούπερ ζήτησε αμερικανικό νόμισμα.
Αν είσαι Αμερικανός, γιατί να ζητήσεις αμερικανικό νόμισμα;
Ο Νταν Κούπερ ίσως είπε τη φράση
"σε διαπραγματεύσιμο αμερικανικό νόμισμα"
επειδή τα αγγλικά δεν ήταν μητρική του γλώσσα
κι αυτές ήταν οι πρώτες λέξεις που του ήρθαν στο μυαλό
σε μια στιγμή έντασης, βιασύνης.
Σκεφτόμουν εκείνο το πρωί "Πρώτη φορά ακούω αυτήν την έκφραση".
Δεν είναι γαλλική έκφραση.
Είναι κακά αγγλικά.
Αν δεν είναι Αμερικανός,
θέλει να ξέρει ότι μπορεί ν' αλλάξει τα λεφτά.
Έτσι το είδα. Αλλά είναι η γνώμη μου.
Είναι απλώς η γνώμη μου. Κάνεις μια ληστεία,
είσαι Γαλλοκαναδός, βιάζεσαι,
θέλεις να ξέρεις ότι θα σου δώσουν δολάρια ΗΠΑ μικρής αξίας.
Αυτό θα έλεγα εγώ.
"Θέλω διαπραγματεύσιμο αμερικανικό νόμισμα".
Δεν ξέρω 100% για το "διαπραγματεύσιμο",
επειδή ο Κούπερ διατυπώνει τα αιτήματά του στο πλήρωμα,
κι αυτό τα μεταφέρει στον Έλεγχο Εναέριας Κυκλοφορίας.
Δεν ξέρω 100%.
Είπε ο Κούπερ "διαπραγματεύσιμο";
Ή κατά τη μεταφορά
κάπου χώθηκε το "διαπραγματεύσιμο";
Αλλά είναι πολύ πιθανό να ήταν Καναδός.
Δεν βλέπω πολλά τεκμήρια στις άλλες θεωρίες περί Κούπερ.
Ο καθένας έχει την άποψή του,
αλλά μόνο εμείς έχουμε τεκμήρια,
που όλο και αυξάνονται.
Μετά τη μήνυση εναντίον του,
το FBI παρουσίασε έγγραφα 80.000 σελίδων σχετικά με την υπόθεση,
από τα οποία μας δίνει 500 σελίδες τον μήνα.
Άρα, μιλάμε για 12 χρόνια. Τόσο θα χρειαστεί.
Κατέθεσα λοιπόν αίτηση στο δικαστήριο
για επίσπευση κοινοποίησης των φακέλων που αφορούν τον Ράκστρο,
επειδή αυτούς θέλουμε πρώτα.
Ο Ράκστρο αντέδρασε.
Καταθέτει ολόκληρες σελίδες με ασυναρτησίες,
τύπου "Δεν είμαι ο Ντ. Μπ. Κούπερ, να μη δοθούν οι φάκελοί μου".
Προσθέτει κι αυτό το σκίτσο, λέγοντας ότι όλα είναι ένας σωρός σκατά.
Προφανώς, αυτό μας έκανε ζημιά.
Το δικαστήριο απεφάνθη εναντίον μας τότε.
Έχω γαϊδουρινό πείσμα.
Δεν θ' άφηνα αυτό να μας σταματήσει.
Αποφασίσαμε ότι έπρεπε να συνεχίσουμε.
Αλλά ήταν πολύ δύσκολη εποχή.
Ένα σημείο δεν θα το ξεχάσω ποτέ.
Πάντα ξυπνούσα νωρίς.
Κοιμάμαι μόνο πέντε ώρες την ημέρα.
Αλλά όσο δούλευα τον Κούπερ,
είπα να το μειώσω λίγο, ίσως στις τέσσερις ώρες.
Κάποια στιγμή καθόμουν μπροστά στον υπολογιστή
και ξέχασα πώς να πατάω τα πλήκτρα.
Φώναξα τη γυναίκα μου. "Αγάπη μου, πώς το χρησιμοποιώ αυτό;"
Μ' έπιασε από το χέρι και μ' έβαλε μπροστά σε μια τηλεόραση.
Κάθισα εκεί και το μυαλό μου επανήλθε.
Πήρε κάπου έξι ώρες. Ήταν λίγο τρομακτικό.
Αλλά κατάλαβα ότι είχα φτάσει στο όριό μου εκείνη τη στιγμή.
Αλλά δεν θα τα παρατούσαμε.
ΣΑΝ ΝΤΙΕΓΚΟ, ΚΑΛΙΦΟΡΝΙΑ 2019
Άνδρας που δήλωνε ένας από τους πιο διαβόητους φυγάδες του περασμένου αιώνα,
και μετά το πήρε πίσω,
πέθανε.
Ονομάζεται Ρόμπερτ Ράκστρο και μέχρι σήμερα δεν έχουμε μάθει
αν ήταν ο αεροπειρατής που γνωρίσαμε ως Ντ. Μπ. Κούπερ.
Όταν πέθανε, είπα στις εφημερίδες, όταν με κάλεσαν,
"Σέβομαι ως οικογενειάρχης ό,τι έκανε για τα παιδιά του".
Αλλά είπα κι ότι ακόμα νιώθω ότι παραβίασε τον νόμο.
Για μένα, το συναρπαστικό είναι ότι για μια περίοδο,
τη δεκαετία του '70,
δεν ήταν νομοταγής πολίτης, ήταν ο απατεώνας.
Μπαίνει στη φυλακή για πλαστογραφία,
κλοπή αεροπλάνων και συγκέντρωση εκρηκτικών.
Αλλά βγαίνει, και μετά ζει μια φυσιολογικότατη ζωή.
Μαζεύτηκε, και κανείς δεν θα μάθαινε τίποτα
αν δεν σκάλιζαν τα αρχεία.
Προσπαθούσε να ζήσει σαν απλός άνθρωπος,
σε μια μαρίνα, επισκευάζοντας σκάφη.
Έχει προσωπικότητα, έχει πολυπλοκότητα.
Έχει διαστρώσεις ως άτομο.
Είναι, ήταν απίστευτα ενδιαφέρων.
Ακόμα είναι, ακόμα και μετά θάνατον.
Ήταν απίστευτη η συνέπεια
σε κάθε τι που είχε πει ο καθένας γι' αυτόν.
Είχα προσέξει ότι ο Μπομπ, κάθε φορά που έφευγε εκτός πόλης,
έπαιρνε μαζί έναν σκούρο χαρτοφύλακα.
Μια μέρα, βλέπω ξανά τον χαρτοφύλακα
και ήταν ξεκλείδωτος.
Τον ανοίγω πολύ προσεκτικά.
Και βλέπω ένα περουκίνι.
ΕΧΕΙΣ ΜΑΛΛΙΑ!
Ένα περουκίνι κι ένα μουστάκι.
Ο Μπομπ άφηνε όλη την ώρα μουστάκι.
Αλλά καμιά φορά γύριζε
και το είχε ξυρίσει.
Φορούσε περουκίνι όποτε ήθελε.
Για να τον πάρουν για κάποιον άλλον. Δεν ξέρω.
Ο Μπομπ ήταν μέλος του Playboy Club του Λος Άντζελες.
Λέει "Ελάτε, θα σας πάω στο κλαμπ".
Φτάνουμε πίσω από μια λιμουζίνα με ένα μικρό νοικιασμένο αμάξι.
Πρέπει να περιμένουν 100 άτομα.
Ανεβαίνουμε, ο πορτιέρης στέκεται εκεί.
Λέει "Από δω, κύριε Ράκστρο".
Μας περιμένει ένα κουνελάκι.
Τι είχε κάνει;
Πήρε τηλέφωνο στο κλαμπ,
είπε ότι ερχόταν ο προσωπικός πιλότος του κυβερνήτη Ρέιγκαν,
ο Μπομπ Ράκστρο, και "Εξυπηρετήστε τον με κάθε δυνατό τρόπο".
Και το έκαναν.
Μας έδωσαν πρώτο τραπέζι πίστα για το σόου,
τον σύστησε ο παρουσιαστής.
Σηκώνεται και χαιρετάει το πλήθος. Έχει στο σακάκι τα διακριτικά του,
τα διακριτικά πτήσης.
Κι έτσι είδα για πρώτη φορά πώς χειραγωγούσε ο Μπομπ τον κόσμο.
Ο Ράκστρο ήταν πανέξυπνος.
Ήταν εξαιρετικά ταλαντούχο άτομο.
Νομίζω, ωστόσο, ότι ήταν κι αδίστακτος.
Δεν πιστεύω ότι είχε ιδιαίτερη ενσυναίσθηση.
Ένιωσα άσχημα, φυσικά, όταν πέθανε,
αλλά αποκτήσαμε πρόσβαση σε όλα τα αρχεία του FBI γι' αυτόν.
Αν δεν πιστεύεις πως ήταν ο Ράκστρο,
"Πάρε τα αυθεντικά έγγραφα".
"Ευχαριστώ πολύ". "Παρακαλώ".
Ο ΡΑΚΣΤΡΟ ΠΙΘΑΝΟΝ ΝΑ ΤΑΥΤΙΖΕΤΑΙ ΜΕ ΤΟΝ ΝΤ. ΜΠ. ΚΟΥΠΕΡ
Πιστεύω ειλικρινά πως ο Ράκστρο ήταν ο Ντ. Μπ. Κούπερ.
Υπάρχουν κρίσιμοι παράγοντες που νομίζω ότι υπαγορεύουν
ότι ο Ράκστρο ήταν ο Κούπερ.
Ο Ρόμπερτ Ράκστρο ήταν ο άνθρωπός σας. Ναι, πέθανε.
Κάποια πράγματα μάλλον δεν θα μαθευτούν ποτέ,
αλλά κάπου εδώ είναι το τέλος.
Ο ΝΤ. ΜΠ. ΚΟΥΠΕΡ; ΕΝΑΣ ΥΠΟΠΤΟΣ ΠΕΘΑΙΝΕΙ, ΜΑ Ο ΘΡΥΛΟΣ ΖΕΙ
Δεν το έχω ξαναπεί. Θα το κάνω για χάρη σου.
Νομίζω, από τις έρευνες που έκανε η ομάδα,
ότι ο Ρόμπερτ Ράκστρο είναι ο Ντ. Μπ. Κούπερ
ή ήταν ο Ντ. Μπ. Κούπερ.
Συμφωνεί μαζί σας το FBI;
Δεν ξέρω.
Υπήρξαν πολλοί πράκτορες του FBI, κάποιοι σε θέσεις μεγάλης ευθύνης,
που συμφωνούν.
Και άλλοι που δεν συμφωνούν.
Δεν είμαι απολύτως βέβαιος,
αλλά είναι το καλύτερο που έχει βρεθεί ως τώρα
κι αυτό είναι φανερό.
Υπάρχουν, σίγουρα,
άνθρωποι στην οικογένεια ερευνητών του Ντ. Μπ. Κούπερ
που δεν μπορούσαμε να κάνουμε τίποτα
για να τους πείσουμε ότι η θεωρία τους δεν είναι σωστή.
Αλλά αυτό είναι εις βάρος της αλήθειας.
Δεν είχαμε ποτέ τέτοιο κίνητρο στην ομάδα.
Εγώ ευχαρίστως θα αποχωρούσα, λέγοντας "Προσπαθήσαμε, κάναμε λάθος.
Αλλά ξέρετε κάτι; Βοηθήσαμε. Ο Ράκστρο έφυγε από το κάδρο.
Εστιάστε στους υπόλοιπους".
Αλλά δεν φτάσαμε ως εκεί.
Ποτέ δεν είχαμε κάποιο τεκμήριο που να λέει "Ξέρετε κάτι;
Κάναμε λάθος. Δεν είναι ο Ράκστρο".
Αντιθέτως, "Να άλλο ένα τεκμήριο που μάλλον αποδεικνύει
ότι ίσως είναι αυτός".
Σε κάθε στάδιο της πορείας, κάτι τέτοιο βρίσκαμε.
Ο Κολμπέρ, κατά μία έννοια, είναι από κείνους
που έκαναν πολύ καλή δουλειά στην άντληση δεδομένων
και την παρουσίαση στοιχείων στην υπόθεση Ντ. Μπ. Κούπερ.
Αλλά κοιτάζοντας τα αρχεία,
δεν πιστεύω ότι ο Ρόμπερτ Ράκστρο ήταν ο Ντ. Μπ. Κούπερ.
ΕΒΛΕΠΕ ΤΟΝ ΡΑΚΣΤΡΟ ΚΑΘΗΜΕΡΙΝΑ
Ανακρίθηκε από το FBI και αποκλείστηκε ως ύποπτος.
Και νομίζω ότι όποιος δείχνει τον Ράκστρο ως Ντ. Μπ. Κούπερ
καλά θα κάνει να εγκαταλείψει την ιδέα αυτή
και ν' αρχίσει να ψάχνει αλλού.
Στον Τομ αρέσουν οι καλές ιστορίες
και νομίζω ότι ο Ράκστρο είναι η ιστορία του.
Πουλάει πιο εύκολα αν είναι ο Κούπερ. Αυτό το όνομα ξέρει ο κόσμος.
Αυτό βάζεις στον τίτλο.
Και μετά λες τη φοβερή ιστορία για τον απατεώνα.
Νομίζω ότι ο Τομ πιστεύει όντως πως ίσως ήταν ο Κούπερ.
Εσύ τι λες;
Λέω ότι ο Τομ έκανε σπουδαία δουλειά,
αλλά δεν θα ρίσκαρα το όνομά μου
λέγοντας ότι ο Ράκστρο ήταν ο Κούπερ.
Παραδέχομαι τον Τομ.
Τον παραδέχομαι πολύ.
Επειδή αυτό του κόστισε πολλά λεφτά.
Τόσες προσπάθειες και δουλειά μέχρι εδώ,
μπράβο του.
Απλώς νιώθω ότι υπάρχει πολύ κυνήγι μαγισσών.
Πόσα χρήματα έχεις ξοδέψει σ' αυτό;
Ας πούμε ότι πλησιάζουν τα εύρετρα.
Τα λεφτά που πήρε ο Κούπερ ήταν 20 χιλιάρικα.
Θα έλεγα ότι ξοδέψαμε κάτι αντίστοιχο σ' αυτήν την έρευνα.
Ειλικρινά, δεν είχαμε τέτοια πρόθεση.
Συνήθως κάνουμε έρευνες ενός ή δύο ετών.
Αυτή τράβηξε επτά χρόνια, κι έπειτα δέκα χρόνια,
λόγω του FBI.
Δεν συνεργάζονταν μαζί μας.
Ο Τομ ρίσκαρε πολλά.
Τον κατευθύνουν οι δικοί του προσωπικοί λόγοι,
μια λαχτάρα για δικαιοσύνη.
Αλλά αυτό ενέχει έναν μεγάλο κίνδυνο.
Μπορεί να πέσεις στη παγίδα να προσπαθείς ν' αποδείξεις κάτι,
αντί να ξετρυπώνεις τα γεγονότα μιας ιστορίας.
Επομένως, μπορεί να θολώσει πολύ η κρίση σου.
Ο Τζιμ Φορμπς ήταν καλός φίλος.
Ήταν από τους μέντορές μου,
αλλά πήρε μια απόφαση όταν τελείωσε το History Channel.
Να πάει με τους άλλους.
Πιθανότατα δεν είναι ο Ντ. Μπ. Κούπερ.
-Δεν πιστεύεις πως είναι αυτός; -Όχι.
Όταν άλλαξε γνώμη, η ομάδα έπαθε σοκ.
Δυστυχώς δεν έχουμε μιλήσει έκτοτε.
Είναι δύσκολο όταν διακυβεύονται τόσα.
Σχέσεις, χρήματα, ζωές.
Και όλο αυτό γίνεται ζούγκλα. Προσπαθείς να επιβάλεις τον ύποπτό σου
και να λύσεις την υπόθεση χωρίς να γελοιοποιηθείς.
Όλα αυτά συμβαίνουν στην Κούπερλαντ.
Αν είναι ο Ράκστρο,
πρέπει να πάει να σταθεί σε μια κορυφή και να φωνάζει
για την υπόλοιπη ζωή του
"Είχα δίκιο. Εσείς με αμφισβητήσατε".
Έφυγα από την υπόθεση Ντ. Μπ. Κούπερ.
Τώρα δουλεύω τον Ζόντιακ.
Βρήκαμε επίσης
ίχνη του δολοφόνου, πιστεύουμε, και πού βρίσκεται ο Τζίμι Χόφα.
Τα έχουμε πάρει με τη σειρά, και πάλι χάρη στην ομάδα.
Τα 15 λεπτά δημοσιότητάς μου κράτησαν 50 χρόνια.
Νομίζω ότι οι περισσότεροι πιστεύουν ότι μπορούν να τη λύσουν.
Πραγματικά πιστεύουν ότι μπορούν να μπουν στο ίντερνετ
και να γκουγκλάρουν κάτι που θα τους δώσει τη λύση.
Έχουν γίνει τόσες ιστορικές αναπαραστάσεις
και τέτοια πράγματα.
Έχετε δει τον εαυτό σας σ' αυτά τα ντοκιμαντέρ;
Ποιος θα θέλατε να σας παίξει;
-Πες "Ο Τζορτζ Κλούνεϊ". -Ναι.
Ας απαντήσει η γυναίκα μου.
Είναι διασκεδαστικό.
Γνωρίζω κόσμο.
Είναι συναρπαστικό να σε γνωρίζω.
Αλλά οι Κουπερικοί
θέλουν να μου πουν τη θεωρία τους.
Ακόμα και τώρα. Είναι τρελό.
Μου στέλνουν φωτογραφίες. "Τον αναγνωρίζεις αυτόν;"
Και είναι ο άντρας της αδερφής του αδερφού του θείου του ξαδέρφου τους
που είπε πεθαίνοντας ότι ήταν ο Κούπερ.
Όσο περνάει ο χρόνος γίνεται πιο δύσκολο.
Όλων των μαρτύρων η μνήμη φθίνει.
Οι άνθρωποι ξεχνούν, τόσο απλά.
Όποια τεκμήρια υπήρξαν από τον τόπο του εγκλήματος έχουν χαθεί.
Ακόμα και η όχθη του ποταμού Κολούμπια έχει αλλάξει τρομερά.
Δεν μπορείς καν να γυρίσεις
και ν' αναγνωρίσεις πού ήσουν, πού έσκαψες.
Είχε τα λεφτά όταν πήδηξε.
Αν έπεσε στο ποτάμι, μπορεί να βγήκε, μπορεί και όχι.
Όσο απομακρυνόμαστε, τόσο πιο δύσκολο γίνεται.
Όταν ανακοίνωσε το FBI ότι κλείνει την υπόθεση, δεν το πίστεψα.
Δεν μπορεί να την κλείσει με ανοικτή κατηγορία.
Απλώς δεν θέλει πια να το αγγίζει. Δέχεται τηλεφωνήματα,
τα ρίχνει σε πράκτορες, κάνει δηλώσεις.
Η υπόθεση δεν πιστεύω ότι έκλεισε.
Η κατηγορία υφίσταται ακόμα και κάποιος διαφεύγει.
Για μένα είναι ενδιαφέρον που ο Κούπερ
συνέχισε να κυριαρχεί
σε τόσα είδη λαϊκής κουλτούρας.
Και πιστεύω, ως επί το πλείστον,
ότι είναι η φιγούρα του αντιήρωα, του παράνομου, του ατομικιστή.
Μπορείς ν' αντλήσεις στοιχεία από τους γελαδάρηδες
και τα φτηνά μυθιστορήματα της δεκαετίας του 1890,
ως τύπους σαν τον Ντον Ντρέιπερ,
τον Γουόλτερ Γουάιτ του Breaking Bad.
Είναι πολύ συγκεκριμένος τύπος αρχετυπικής αρσενικής φιγούρας.
ΕΠΙΧΕΙΡΗΣΗ ΝΤ. ΜΠ. ΚΟΥΠΕΡ
Ο Κούπερ είναι μοναδική περίπτωση.
Σαφέστατα ανταποκρίνεται σε κάτι που λαχταρά η αμερικανική ψυχή.
Ο ρομαντισμός μιας αεροπειρατείας,
ο τύπος που φοράει ένα αλεξίπτωτο και κάνει ένα άλμα στο σκοτάδι.
Ελπίζω να μη βρεθεί ποτέ.
Με ρωτούν "Ποιος είναι ο Κούπερ,
αν το έχεις ψάξει τόσο;" Δεν έχω ιδέα.
Όταν ξεκίνησα το πόντκαστ, έλεγα "Θα είναι κάποιος από τους υπόπτους".
Τώρα που έχω διαβάσει 30 βιβλία και μιλήσει σε 45 άτομα για την υπόθεση,
νιώθω ότι ξέρω λιγότερα απ' όσα όταν άρχισα.
Όσο περνάει ο καιρός,
τόσο μεγαλώνει το μυστήριο.
Αυτό που δεν καταλαβαίνω είναι γιατί δεν ανέμισε ένα λάβαρο
ή δεν άφησε σημείωμα που να λέει "Εγώ είμαι ο Κούπερ".
Πολλοί το έχουν κάνει, αλλά δεν είναι ο Ντ. Μπ. Κούπερ.
Ο πραγματικός είχε μια ολόκληρη ζωή να βρει "Πώς θ' αποκαλύψω
ότι είμαι η διάνοια που μόνο εγώ ξέρω τώρα πως είμαι;"
Στην κουλτούρα όπου ζούμε τα ξέρουμε όλα.
Ούτε να τσακωθείς δεν μπορείς. Η αλήθεια μαθαίνεται σε 2''.
Αυτό δεν ισχύει με τον Κούπερ.
Μας αναγκάζει να ψάχνουμε διαρκώς για κάτι που ίσως δεν μάθουμε ποτέ.
Και το γεγονός ότι δεν ξέρουμε νομίζω ότι κρυφά μας αρέσει.
Όσο τη γλιτώνει ο Κούπερ
τόσο μπορούμε να ζούμε μέσα από αυτόν.
Και ο θρύλος συνεχίζεται.
Υποτιτλισμός: Σοφία Σκουλικάρη